CELEX: C2005/057/28
Language: sk
Date: 2005-03-05 00:00:00
Title: Vec C-513/04: Návrh na začatie prejudiciálneho konania podaný rozsudkom Rechtbank van Eerste Aanleg te Gent zo dňa 1. decembra 2004, ktorý súvisí s konaním: Kerckhaert-Morres proti Belgickému kráľovstvu

5.3.2005   
            
            
               SK
            
            
               Úradný vestník Európskej únie
            
            
               C 57/14
            
         Návrh na začatie prejudiciálneho konania podaný rozsudkom Rechtbank van Eerste Aanleg te Gent zo dňa 1. decembra 2004, ktorý súvisí s konaním: Kerckhaert-Morres proti Belgickému kráľovstvu
   (Vec C-513/04)
   (2005/C 57/28)
   Jazyk konania: holandčina
   Rechtbank van Eerste Aanleg te Gent (Belgicko) podal rozsudkom z 1. decembra 2004 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Kerckhaert-Morres proti Belgickému kráľovstvu, ktorý bol doručený kancelárii Súdneho dvora dňa 15. decembra 2004.
   Rechtbank van Eerste Aanleg te Gent žiada Súdny dvor, aby rozhodol o nasledujúcej otázke:
   „Má sa článok 56 ods. 1 ES (v čase vzniku sporných okolností článok 73b ods. 1 Zmluvy ES) vykladať tak, že je zakázané obmedzenie vyplývajúce z predpisu členského štátu (v tomto prípade Belgicka) o dani z príjmov, podľa ktorého rovnako dividendy z podielov na spoločnostiach so sídlom v tomto štáte, ako aj dividendy z podielov na spoločnostiach, ktoré nemajú sídlo v tomto štáte, pre majiteľa podielov podliehajú tej istej jednotnej sadzbe, ale ohľadne dividend z podielov na spoločnostiach, ktoré nemajú sídlo v tomto štáte, nie je povolené započítanie dane zrážanej pri zdroji, ktorá bola zrazená v tomto inom členskom štáte?“